Kanskje en flott søknad for Norge om et eventuelt sykkel-VM i 2015 også. Store ambisjoner – Vi har et budsjett på 4,5 millioner kroner i år, men det regner jeg med vi må doble før neste års ritt, for da er målet å bli oppgradert til et såkalt UCI-kategori 2-1-ritt. – Det vil si at vi kan ha med flere av de aller beste Protour-lagene, og målet er selvsagt å ha med lagene til både Thor Hushovd og Edvald Boasson Hagen, kanskje noen av de andre norske proffene også, sier Hungerholdt til NTB. Han har store ambisjoner for det rittet som tråkkes i gang kommende onsdag. Han har syslet med tanken om en norsk Tour ganske lenge, og endelig er drømmen blitt en realitet.